สวัสดีคะ อายุ17ปี น้ำหนัก75 สูง158 มีเพศสัมพันธ์แบบป้องกันโดยใช้ถุงยางอนามัยทุกครั้ง ปรพจำเดือนมาครั้งสุดท้ายวันที่ 1-5กุมภาพันธ์ ตรวจครรภืแล้ว2ครั้ง วันที่6เมษาขึ้น1ขีด วันที่18เมษาก็ขึ้น1ขีด แต่มีอาการความรู้สึกปวดท้องคล้ายๆเมนส์จะมาแต่ก็ไม่มาขอเสริมอีกหน่อยค่ะ คือมีตกขาวมาเยอะมาก เป็นก้อนขาวๆยาวๆ มีกลิ่นบ้างไม่มีกลิ่นบ้างค่ะ ใช่ลักษณะของการท้องรึป่าวคะ นอกจากนี้มีอาการอะไรอีกบ้าง ควรตรวจอีกรอบรึป่าวคะ เพราะมัน2เดือนแล้ว กังวลใจมากค่ะ
สวัสดีค่ะ mymy8ประจำเดือนที่มาช้าคือช้ากว่า 35 วันนับจากครั้งก่อนอาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่-น้ำหนักตัวที่มากหรือน้อยผิดปกติหากป้องกันโดยการใช้ถุงยางอนามัยที่ไม่ขาด ไม่รั่ว ใช้ตลอดการมีเพศสัมพันธ์ โอกาสตั้งครรภ์น้อยค่ะ ประสิทธิภาพอยู่ประมาณ 85-98% ขึ้นกับวิธีการใช้อาการตกขาว ถ้าเป็นตกขาวที่เป็นสีขาว ไม่มีสีหรือกลิ่นที่ผิดปกติ ก็ไม่บ่งบอกว่าเป็นโรคอะไรค่ะ เป็นตกขาวธรรมดา แต่ถ้าตกขาวที่มีสีหรือกลิ่นผิดปกติไป อาจมีช่องคลอดติดเชื้อ หรือมีโรคติดต่อทางเพศสัมพันธ์ควรไปตรวจเพิ่มเติมแนะนำซื้อชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบหรือไม่แน่ใจในผลตรวจ ควรไปตรวจยืนยันที่รพ.ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไปและควรสังเกตอาการถ้ามีก้อนเลือด เศษเนื้อเยื่อปนออกมาจากช่องคลอด ร่วมกับปวดหน่วงท้องน้อยมากด้วย อาจเป็นภาวะแทรกซ้อนของการตั้งครรภ์ ควรรีบไปพบแพทย์นะคะ ตอนนี้ยังไม่ควรซื้อยาปรับฮอร์โมนหรือยาสตรีใดๆมาใช้เองค่ะ